**
Informasjon til speidere og foreldre**

**Nå er det snart avreise og sommerens høydepunkt - Vannvittig 2015!**

Dette blir det siste informasjonsskrivet om leiren, men dersom dere ønsker å spørre om noe vedrørende pakking e.l som dere ikke finner her, ta kontakt på Troppstelefonen 47715136 eller per e-post til: jos-joha@online.no. Dere finner også en del informasjon om program og lignende på leirens hjemmeside [www.vannvittig2015.no](http://www.vannvittig2015.no).

Årets leir arrangeres på kanaltangen ved Strømsfoss i Aremark. Her får ca. 180 speidere og ledere fra Fredrikstad oppleve tradisjonelle speideraktiviteter, leirliv, VANNaktiviteter og mange VITTIGe overraskelser. Speiderne skal på padlehaik, båttur og de får forhåpentligvis møte noen av de mystiske skapningene som finnes her i hjertet av indre Østfold….

**Betaling**

Siste frist for betaling til leiren er mandag 8. juni. Leiren koster totalt 1900 kroner. De fleste har betalt inn 1000,- i depositum. Resterende beløp på 900,- skal da betales innen fristen til konto nr: 1503.33.21276. For de av dere som ikke har betalt inn depositumet skal da hele kontingenten på 1900,- betales. Husk å merke betalingen med speiderens navn.

**Avreise**

I år er det lagt opp til at foreldrene kjører til leiren. Vi møtes lørdag 20. juni kl. 11.30 på speiderhuset. Vi ønsker å avtale på forhånd hvem som kjører og hvem som henter, slik at vi fordeler oss på en grei måte, og så få som mulig trenger å kjøre. Meld fra til Hans Gustav Andersen på e-post om du kan hente/kjøre og hvor mange speidere det er plass til. Det er ca. 1 times kjøring til leirplassen. [Se kart her!](https://www.google.no/maps/place/Str%C3%B8msfoss/%4059.3001181%2C11.6510385%2C14z/data%3D%214m2%213m1%211s0x4644760c25e776b1%3A0xd11864698033734c)

**Henting**

Henting skjer lørdag 27. juni ved Strømsfoss i Aremark ca. kl. 14.00. Nærmere beskjed kommer.

**Vi reiser i speiderskjorte og skjerf.**

For riktig påsydde merker se denne linken: <http://www.speiderbasen.no/?side=omspeideren.drakt>

**Penger**

Leiren har egen kiosk som selger popcorn, brus, sukkerspinn, slush og noen effekter fra Speider-Sport. Det ligger også en liten landhandel ved leirområdet som selger brus, godis etc. I kiosken og butikken vil det være mulig å bruke både kort og kontant. På leiren vil vi ha egen1. Fredrikstad-bank der vår egen banksjef holder kontroll på kontantene til meget hyggelige betingelser (0% rente, 0 kr i avgifter!) Vi anbefaler mellom kr 300,- til kr 500,- i lommepenger.

**Mobiltelefon**

Det er ikke ønskelig at speiderne har med mobiltelefon på leiren. Det er ikke noe forbud, men vi vil ikke være behjelpelige med opplading av disse, rett og slett for å redusere bruken.

Dersom det skulle være behov for å gi en viktig beskjed, kan dere ringe til troppsmobilen 47715136. Vi ønsker heller ikke at verdisaker som mp3-spiller, iPad, Gameboy blir med. På leir bytter vi ”snap” og ”insta” med tradisjonell skrævling!

**Helsekort/kontingent NSF**

Helsekortet må leveres til oss senest 10. Juni. Det kan også sendes pr. mail til Jørgen på: jos-joha@online.no.

Kontingent til Norges Speiderforbund for 2014 **må være betalt.**

De to nederste punktene (helsekort og kontingent) **må** være i orden.

Helsekort har vi av sikkerhetsmessige årsaker, og kontingenten til Speiderforbundet gjør at speideren er forsikret under hele leiroppholdet, samt reisen til og fra (ulykkesforsikret).

**Pakkeliste**

Pakkelisten til leiren står på baksiden av arket. Det er viktig at speiderne er med og pakker selv slik at de har full kontroll på hvor utstyret ligger. Pakk gjerne i poser så blir det oversiktlig å finne det du trenger. Merk at i år må alle speiderne ha med flytevest. Denne skal brukes til kanopadling, så den kan ikke være oppblåsbar.

Med speiderhilsen

Lederne i Troppen

**Sagt om Vannvittig 2015:**

- Dette blir kjempegøy! Eg gleder meg som en sol!

***Erna Solberg, Norges statsminister***

- Vann og vittig? Utrolig kult! Originalt! Denne leiren har jo alt! Terningkast sju!

***Vannessa Svittigsen, Leiranmelder Aftenposten***

- Yes, we can!
***Barack Obama,*** President USA.

**Pakkeliste**

|  |  |
| --- | --- |
| **Husk å merke ALT tøy og utstyr med navn**.  | Kryss av for pakket ned |
| Toalettsaker |  |
| Flytevest |  |
| Håndkle (mindre håndkle og badehåndkle) |  |
| Sovepose |  |
| Liggeunderlag (ikke oppblåsbar luftmadrass da det ikke er plass i telt/lavvo til dette)  |  |
| Ryggsekk, evt. noe i egen bag |  |
| Treningstøy (treningsbukse, -jakke og -shorts) |  |
| T-skjorter |  |
| Godt humør |  |
| Underbukseskift |  |
| Sokkeskift |  |
| 2 langbukser (for eksempel olabukse, inkl. reisebuksa) |  |
| Badetøy |  |
| En ”robust” shorts (utover badebuksen, til leirliv) |  |
| Kniv til å ha i beltet |  |
| Belte til bukse |  |
| Joggesko og ekstra sett sko som er gode å gå i til haik (ikke send med nye sko, da kan det bli gnagsår!) |  |
| Tykk genser/fleecegenser |  |
| Ytterjakke |  |
| Regntøy (bukse og jakke)  |  |
| Gummistøvler (uten hull) og sokker til dem |  |
| Lue, caps |  |
| Dyp og flat tallerken (uknuselig/plast) |  |
| Spisebestikk |  |
| Kopp/krus (uknuselig/plast) |  |
| Skrivesaker |  |
| Solkrem |  |
| Myggstift/myggolje |  |
| 1 pakke med plaster og gnagsår plaster |  |
| **Frivillig:** lommelykt, fotoapparat, radio, gitar |  |
| **NB:** helsekorter levert før avreise til troppsledelsen. |  |
| **NB:** kontingent for 2015 til Speiderforbundet er betalt |  |